

Në kuadër të Memorandumit të Mirëkuptimit të nënshkruar mes Komunës së Dragashit dhe të Projektit të ReLOaD2 (Programit Rajonal për Demokracinë Lokale në Ballkanin Perëndimor 2), që financohet nga Bashkimi Evropian dhe zbatohet nga Programi për Zhvillim i Kombeve të Bashkuara (UNDP), shpallim këtë:

**FTESË PUBLIKE PËR OJQ-të**

**Sesion Informues**

**Thirrja e Parë Publike për Projekt Propozime për OJQ-të në Komunën e Dragashit**

Me datë 26 maj 2022 me fillim prej orës 10:00, Komuna e Dragashit në bashkëpunim me UNDP-në - Programin Rajonal për Demokraci Lokale në Ballkanin Perëndimor 2 (ReLOaD2), organizon sesion informues/ditë të hapura dhe bën shpalljen e Thirrjes së Parë Publike për dorëzim të projekt propozimeve nga OJQ-të, në përputhje me kriteret e thirrjes dhe prioritetet e përcaktuara bashkërisht.

Thirrja do të jetë e hapur nga data 26 maj deri më 06 korrik 2022. Në kuadër të thirrjes, nga data 26 maj përveç sesionit informues nga ora 10:00, ditën e njëjtë do të pasojë trajnimi mbi Ciklin e Menaxhimit të Projektit (PCM), sikurse edhe me datat 27 dhe 30 maj 2022 në Dragash në sallën e kuvendit komunal, duke filluar nga ora 10:00.

Paketa për aplikim me detaje do të publikohet në ueb faqen e komunës pas mbarimit të sesionit informues.

***Shënim:*** Për sesionet e Ciklit të menaxhimit të projektit (PCM) ju propozojmë OJQ-ve që të sjellin **laptopin e tyre** për lehtësim të ushtrimit të teksteve gjatë trajnimit dhe evitim të shkrimit me dorë gjatë eksplorimit të ideve të tyre.

Ju mirëpresim!